जेलों में बैठ चला रहे नेटवर्क, NIA ढूंढ रही विकल्प; लॉरेंस का नाम भी लिस्ट में
NIA Shift North India Gangsters To Andaman Nicobar; Lawrence Bishnoi Central Government Permission  राष्ट्रीय जांच एजेंसी (NIA) ने दिल्ली, पंजाब और हरियाणा की जेलों में बंद 25 के करीब गैंगस्टरों को दूसरी जेलों में शिफ्ट करने की तैयारी में है।
राष्ट्रीय जांच एजेंसी (NIA) दिल्ली, पंजाब और हरियाणा की जेलों में बंद 25 के करीब गैंगस्टरों को दूसरी जेलों में शिफ्ट करने की तैयारी में है। NIA ने इन गैंगस्टरों को शिफ्ट करने के लिए गृह मंत्रालय से संपर्क किया है। NIA का आरोप है कि यह सभी गैंगस्टर जेलों में बैठ सिंडिकेट चला रहे हैं। इस लिस्ट में सिद्धू मूसेवाला के आरोपी गैंगस्टर लॉरेंस का नाम भी है।
NIA ने पहले गृह मंत्रालय को लिखे पत्र में उत्तर भारतीय जेलों से 25 गैंगस्टरों को दक्षिणी राज्यों में भेजने का अनुरोध किया। NIA ने शुरुआत में गैंगस्टरों को दक्षिण भारत में भेजने का प्रस्ताव रखा है। लेकिन इसके लिए राज्य सरकारों से संपर्क कर नियम पूरे करने में समय लग सकता है।
विकल्प के रूप में NIA गैंगस्टरों को असम की डिब्रूगढ़ सेंट्रल जेल में स्थानांतरित करने के विकल्प पर भी विचार कर रही है। इसी जेल में वारिस पंजाब दे का मुखी अमृतपाल सिंह और साथी भी बंद हैं।
अंडमान निकोबार सबसे बेहतर विकल्प 
NIA गैंगस्टरों को अंडमान और निकोबार द्वीप समूह में शिफ्ट करना चाहती है। यह केंद्रीय शासित प्रदेश है। जिसके चलते यहां शिफ्ट करने की परिक्रिया आसान है और समय भी कम लगेगा। NIA इस मामले में कानूनी जानकारियां भी हासिल कर रही है।
NIA ने पंजाब, चंडीगढ़, हरियाण पुलिस के साथ मिल जॉइंट टीम बनाई
NIA ने बीते दिनों ही पंजाब, चंडीगढ़ और हरियाणा पुलिस के साथ मिलकर जॉइंट टीम का गठन किया है। जिसका मोटिव गैंगस्टरों की तरफ से बनाए गए सिंडिकेट को रोकना है। NIA ने पिछले अगस्त में गैंगस्टरों के खिलाफ दो FIR दर्ज की और चार्जशीट भी कोर्ट में दाखिल कर दी। जिसमें भारतीय और अंतरराष्ट्रीय अपराध सिंडिकेट द्वारा धन जुटाने, आतंकवादी हमलों के लिए युवाओं को भर्ती करने और सनसनीखेज अपराधों को अंजाम देने की साजिश का आरोप लगाया गया।